|  |  |
| --- | --- |
| lucka_uprava1 **JU Lučka uprava Osijek** | Port authority / Hafenamt Osijek, Croatia |
|  **Šetalište kardinala F. Šepera 6****31000 Osijek, HRVATSKA****OIB 78159614650****tel: 031/250-340; fax: 031/ 213-340****e-mail: info@port-osijek.hr****www.port-osijek.hr** |

KLASA: 400-01/22-02/09

URBROJ: 366-03-22-1

Osijek, 21. prosinca 2022.

**Financijski plan lučke uprave Osijek**

**za 2023. godinu i projekcije za**

**2024. i 2025. godinu**

Temeljem Zakona o proračunu (NN 144/21) te Odluke o proglašenju Državnog proračuna Republike Hrvatske za 2023. godinu i projekcije za 2024. i 2025. godinu, Klasa: 011-02/22-02/156, Ubroj: 71-10-01/1-22-2 od 07. prosinca 2022. (NN 145/22), ravnateljica Lučke uprave Osijek predlaže:

**FINANCIJSKI PLAN LUČKE UPRAVE OSIJEK**

**ZA 2023. GODINU I PROJEKCIJE ZA 2024. I 2025. GODINU**



**OBRAZLOŽENJE OPĆEG DIJELA FINANCIJSKOG PLANA LUČKE UPRAVE OSIJEK ZA RAZDOBLJE 2023.-2025.**

**PRIHODI I PRIMICI**

Ukupno planirani prihodi za razdoblje 2023.-2025.

|  |  |  |  |
| --- | --- | --- | --- |
| godina | 2023. | 2024. | 2025. |
| Iznos u HRK | 144.031.769 | 125.215.500 | 55.696.000 |
| Iznos u EUR | 19.116.297 | 16.618.951 | 7.392.127 |

Od ukupno planiranih prihoda za 2023. godinu 71% odnosi se na prihode iz izvora 562 – Kohezijski fond, 21% odnosi se na prihode iz državnog proračuna sa izvora 11 dok se preostali prihodi odnose na prihode sa izvora 12 te mali dio sa izvora 43, 31 i 52.

Od ukupno planiranih prihoda za 2024. godinu 57% odnosi se na prihode iz izvora 562 – Kohezijski fond, 31% odnosi se na prihode iz državnog proračuna sa izvora 11 dok se preostali prihodi odnose na planirane prihode sa izvora 12 te sa izvora 43, 31 i 52.

Od ukupno planiranih prihoda za 2025. godinu 20% odnosi se na prihode iz izvora 562 – Kohezijski fond, 73% odnosi se na prihode iz državnog proračuna sa izvora 11 dok se preostali prihodi odnose na planirane prihode sa izvora 12 te sa izvora 43, 31 i 52.

Planirani prihodi na izvoru 562 se u 2024. i 2025. godini u odnosu na 2023. godinu smanjuju jer se do kraja 2025. godine očekuje završetak projekta koji se financira iz navedenog izvora.

Planirani prihodi na izvoru 11 u 2025. godini povećavaju se u odnosu na 2023. i 2024. jer se planiraju novi projekti koji se financiraju iz navedenog izvora.

**RASHODI I IZDACI**

Ukupno planirani rashodi za razdoblje 2023.-2025.

|  |  |  |  |
| --- | --- | --- | --- |
| godina | 2023. | 2024. | 2025. |
| Iznos u HRK | 144.031.769 | 125.215.500 | 55.696.000 |
| Iznos u EUR | 19.116.297 | 16.618.951 | 7.392.127 |

Od ukupno planiranih rashoda za 2023. i 2024. godinu najveći dio odnosi se na rashode za projekt Izgradnja terminala za pretovar rasutih tereta u luci Osijek koji se financira iz izvora 562 – Kohezijski fond i izvora 12 kroz aktivnost K810072 do kraja 2023. godine te kroz aktivnost T810089 za razdoblje 2024.-2025. Ostali rashodi odnose se na rashode za potrebe redovnog poslovanja lučke uprave te na rashode redovnog održavanja i modernizacije lučkoj područja.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava za razdoblje 2023.-2025.

|  |  |  |  |
| --- | --- | --- | --- |
| godina | 2023. | 2024. | 2025. |
| Iznos u HRK | izvor 31 | donos | 131.816 | 116.680 | 105.654 |
| odnos | -116.680 | -105.654 | -98.395 |
| Iznos u EUR | izvor 31 | donos | 17.495 | 15.486 | 14.023 |
| odnos | -15.486 | -14.023 | -13.060 |
| Iznos u HRK | izvor 43 | donos | 594.537 | 454.537 | 474.537 |
| odnos | -454.537 | -474.537 | -237.537 |
| Iznos u EUR | izvor 43 | donos | 78.909 | 60.329 | 62.985 |
| odnos | -60.329 | -62.985 | -31.532 |

Tablica prikazuje prijenose sredstava koje lučka uprava ostvaruje iz izvora 31 i 43, a odnosi se na prihode ostvarene temeljem prihoda od pruženih usluga, prihoda od koncesijske naknade temeljem Zakona o plovidbi i lukama unutarnjih voda te na prihode od ostalih naknada i pristojbi za posebne namjene. Prenesenim sredstvima financirat će se redovno poslovanje luke uprave te redovno održavanje lučkog područja.

**UKUPNE I DOSPJELE OBVEZE**

Pregled ukupnih i dospjelih obveza na dan 31.12.2021. i na dan 30.06.2022.

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 300.273 | 750.438 |
| Dospjele obveze | 57.395 | 28.697 |











**OBRAZLOŽENJE POSEBNOG DIJELA FINANCIJSKOG PLANA LUČKE UPRAVE OSIJEK ZA RAZDOBLJE 2023.-2025.**

Lučka uprava Osijek, javna ustanova za upravljanje i razvoj luka i pristaništa na rijeci Dravi, osnovana je 2001. godine Zakonom o lukama unutarnjih voda, a na temelju Europskog ugovora o glavnim plovnim putovima od međunarodnog značaja.

Lučka uprava Osijek obavlja poslove organizacije i nadzora pristajanja i manevriranja plovila u luci, kontrole lučkog prometa, ulazaka i izlazaka prijevoznih sredstava i tereta, održavanja zajedničkih lučkih građevina na lučkom području, održavanja reda u luci, visokog stupnja sigurnosti i zaštite okoliša u luci, izgradnje i modernizacije lučkih građevina u ime Republike Hrvatske, upravljanja nekretninama na lučkom području na kojima lučka uprava ima pravo građenja, upravljanja slobodnom zonom na lučkom području koja je osnovana odlukom Vlade Republike Hrvatske sukladno propisima koji uređuju slobodne zone, obavljanja stručnih poslova u svezi s davanjem Odobrenja, nadzora nad radom lučkih operatera i korisnika luke koji obavljaju lučke djelatnosti, u skladu s preuzetim obvezama, marketinga i promocije luke na transportnom tržištu, osiguravanja pružanja usluga od općeg interesa ili za koje ne postoji gospodarski interes drugih gospodarskih subjekata, izrade prijedloga planskih dokumenata za razvitak lučkog sustava na unutarnjim vodama, tehničke pomoći tijelima lokalne i područne (regionalne) samouprave na području razvoja luka i pristaništa, druge poslovi određeni zakonom.

|  |  |  |  |  |  |  |
| --- | --- | --- | --- | --- | --- | --- |
|   | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| 51319 | 965.370 | 13.432.568 | 19.116.297 | 16.618.951 | 7.392.127 | 142,3 |

|  |
| --- |
| **3111 PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU** |
|  | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| 3111 | 119.609 | 9.519.295 | 15.642.679 | 12.102.927 | 1.964.298 | 164,3 |

**Cilj 1. Uspješna priprema i praćenje provedbe projekata sufinanciranih sredstvima fondova EU Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Stupanj provođenja projekta sukladno projektnom planu | Učinkovitost realizacije pripreme projekata sufinanciranih sredstvima fondova EU | % | 10 | Lučka uprava Osijek | 43 | 92 | 100 |

# K810072 OP KONKURENTNOST I KOHEZIJA, PRIORITETNA OS 7. POVEZANOST I MOBILNOST - IZGRADNJA TERMINALA ZA PRETOVAR RASUTIH TERETA U LUCI OSIJEK

## Zakonske i druge pravne osnove

* Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. za projekt Izgradnja terminala za pretovar rasutih tereta u luci Osijek, referentna oznaka: KK.07.3.1.01.0001
* Bijela knjiga: Plan puta u jedinstveni europski prometni prostor (ECE 2011), točka 3.1.
* Strategija prometnog razvoja Republike Hrvatske za razdoblje od 2017. do 2030., točka 2.7. i točka 5.6 (NN 84/17)
* Strategija razvitka riječnog prometa u Republici Hrvatskoj za razdoblje od 2022. do 2032. (NN 87/22)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| K810072 | 119.609 | 9.519.295 | 15.642.679 | 00 | 00 | 164,3 |

Ugovor za projekt »Izgradnja terminala za pretovar rasutih tereta u luci Osijek« potpisan je 10 svibnja 2017. godine, a njime se planira postići povećanje udjela riječnog prometa u odnosu na željeznički i cestovni promet u Republici Hrvatskoj, revitalizacija gospodarstva i ravnomjeran razvoj regija u Hrvatskoj, smanjenje zagušenja u centru grada Osijeka i sprječavanje mogućeg ekološkog zagađenja, poboljšanje prometne produktivnosti i intermodalnih kapaciteta. Cilj ovog projekta je da Lučka uprava Osijek postane prva hrvatska luka unutarnjih voda bazenskog tipa i prva koja će imati usvojene europske standarde poslovanja te tako postati snažna logistička podrška ekonomiji Istočne Hrvatske. Projekt uključuje izgradnju terminala za pretovar rasutih tereta u luci Osijek (obalne građevine dužine 240m s dva veza, pristupna cesta, željeznički kolosijeci i kranska staza, usipni koš i uređaji za pretovar te lučka infrastruktura), nadzor nad gradnjom i reviziju projekta. Ugovor za spomenuti projekt potpisan je 10. svibnja 2017. godine, a Dodatak broj 1 Ugovoru o dodjeli bespovratnih sredstava potpisan je 17. prosinca 2020. godine te ukupna vrijednost projekta KK.07.3.1.01.0001 Izgradnja terminala za pretovar rasutih tereta u luci Osijek iznosi 259.288.686,03 kuna, prihvatljivi troškovi 244.330.965,03 kuna, od čega je 225.511.045,53 kuna bespovratnih sredstava. U prosinca 2022. godine potpisani su ugovor o izvođenju radova sa firmom GH Holding d.o.o. te ugovor o uslugama stručnog nadzora sa firmom Hidroing d.o.o. Početak radova očekuje se u 2023. godini.

Od ukupno planiranih sredstava 98% odnosi se na troškove građevinskih radova i nadzora nad izvođenjem radova, a 2 % na troškove upravljanja projektom te troškove promidžbe i vidljivosti.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Stupanj izgrađenosti terminala za pretovar rasutih tereta | Izgradnjom terminala stvorit će se preduvjeti za povećanje udjela riječnog prometa u odnosu na kopneni promet | % | 10 | Lučka uprava Osijek | 43 | - | - |

# T810089 PROGRAM KONKURENTNOST I KOHEZIJA 2021.-2027. - IZGRADNJA TERMINALA ZA PRETOVAR RASUTIH TERETA U LUCI OSIJEK

## Zakonske i druge pravne osnove

* Uredba (EU) 2021/1060 Europskog Parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike;
* Strategija prometnog razvoja Republike Hrvatske 2017-2030; točka 2.7. i točka 5.6. (NN 84/17)
* Strategija razvitka riječnog prometa u Republici Hrvatskoj za razdoblje od 2022. do 2032. (NN 87/22)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| T810089 | 0 | 0 | 0 | 12.102.927 | 1.964.298 | 0,0 |

Ovom aktivnosti nastavlja se financiranje projekta Izgradnja terminala za pretovar rasutih tereta u luci Osijek. Projekt je prvobitno bio financiran iz programskog razdoblja OPKK, Prioritetna os 7. Povezanost i mobilnost za razdoblje 2014.-2020.

Obzirom da je iz ovog programa financiranje projekta moguće samo do 31.12.2023., za razdoblje 2024.-2025. projekt će se financirati iz programa Konkurentnost i kohezija 2021.-2027.

U okviru ove aktivnosti planira se dovršetak izgradnje terminala za pretovar rasutih tereta u luci Osijek.

Cilj projekta je da Lučka uprava Osijek postane prva hrvatska luka unutarnjih voda bazenskog tipa i prva koja će imati usvojene europske standarde poslovanja te tako postati snažna logistička podrška ekonomiji Istočne Hrvatske. Projekt uključuje izgradnju terminala za pretovar rasutih tereta u luci Osijek (obalne građevine dužine 240m s dva veza, pristupna cesta, željeznički kolosijeci i kranska staza, usipni koš i uređaji za pretovar te lučka infrastruktura), nadzor nad gradnjom i reviziju projekta.

Od ukupno planiranih sredstava za razdoblje 2024.-2025., 98% odnosi se na troškove građevinskih radova i nadzora nad izvođenjem radova, a 2 % na troškove upravljanja projektom, troškove promidžbe i vidljivosti te troškove revizije projekta.

## Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Stupanj izgrađenosti terminala za pretovar rasutih tereta | Izgradnjom terminala stvorit će se preduvjeti za povećanje udjela riječnog prometa u odnosu na kopneni promet | % | 43 | Lučka uprava Osijek | - | 92 | 100 |

|  |
| --- |
| **3115 RAZVOJ UNUTARNJE PLOVIDBE** |
|  | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| 3115 | 845.761 | 3.913.273 | 3.473.618 | 4.516.024 | 5.427.829 | 88,8 |

**Cilj 1. Razvijen sustav unutarnje plovidbe**

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Povećanje količine prekrcajnog tereta u luci Osijek | Ukupna količina prekrcajnog tereta u luci Osijek | tona | 300.476 | Lučka uprava Osijek | 485.801 | 721.662 | 957.523 |
| Povećanje broja putnika u pristaništima luke Osijek | Ukupna količina prevezenih putnika u domaćem i međunarodnom prometu u luci Osijek | putnik | 5.800 | Lučka uprava Osijek | 8.022 | 10.527 | 12522 |

# A810068 ADMINISTRACIJA I UPRAVLJANJE

## Zakonske i druge pravne osnove

* Zakon o plovidbi i lukama unutarnjih voda, članak 183. (NN 144/21)
* Uredba o upravljanju i vođenju poslova lučkih uprava unutarnjih voda (NN 100/08 i 31/16)
* Uredba o tehničko-tehnološkim uvjetima za luke i uvjetima sigurnosti plovidbe u lukama i pristaništima unutarnjih

Voda (NN 32/09)

* Pravilnik o organizaciji i sistematizaciji radnih mjesta
* Pravilnik o plaćama, naknadama plaća i drugim novčanim i nenovčanim primicima

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| A810068 | 287.970 | 374.942 | 377.859 | 385.027 | 420.862 | 100,8 |

Ovom aktivnosti osiguravaju se sredstva nužna za troškove plaća i ostalih troškova zaposlenika Lučke uprave Osijek. Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, uredskog materijala, službenih putovanja, intelektualnih usluga i slično.

Od ukupno planiranih sredstava za razdoblje 2023-2025 godine. 55% namijenjeno je za plaće i ostale rashode za zaposlene, dok je 45% namijenjeno za materijalne rashode.

# A810069 GRADNJA I ODRŽAVANJE

## Zakonske i druge pravne osnove

* Zakon o plovidbi i lukama unutarnjih voda; članak 182. (NN 144/21)
* Strategija prometnog razvoja Republike Hrvatske 2017-2030; točka 2.7. i točka 5.6. (NN 84/17)
* Strategija razvitka riječnog prometa u Republici Hrvatskoj za razdoblje od 2022. do 2032. (NN 87/22)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Inde ks 2023/202 2 |
| A810069 | 108.823 | 3.097.532 | 3.095.759 | 4.130.997 | 5.006.967 | 99,9 |

Gradnja - aktivnost se provodi svake godine i temelji se na ulaganju u lučku infrastrukturu u cilju kvalitativnog i tehnološkog osuvremenjivanja luke Osijek kako bi se što kvalitetnije udovoljilo postojećoj i očekivanoj transportnoj potražnji na unutarnjim vodama. Kroz rekonstrukciju postojećih i izgradnju novih lučkih kapaciteta u luci želi se modernizirati luka Osijek i lučko područje u tehničko tehnološkom smislu.

Ukupno planirana sredstva u okviru ove aktivnosti u razdoblju 2023. - 2025. bit će utrošena na sljedeće projekte:

* radovi na 1. fazi izgradnje Intermodalne infrastrukture zapadnog dijela luke Osijek - 25% u 2023. godini, 23% u 2024. godini i 49% u 2025. godini
* novelacija glavnih i izvedbenih projekata za ostalih 8 faza projekata - 10% u 2024. godini

- izgradnja i rekonstrukcija južne obale luke Osijek - izrada glavnog i izvedbenog projekta - 2% u 2023. godini i

 3% u 2024. godini.

- izgradnja pristaništa Donji Grad Osijek - 35% u 2023. godini i 39% u 2024. godini

- izgradnja pristaništa Pitomača - 10% u 2023. godini, 8% u 2024. godini i 6% u 2025. godini

- skela Pitomača - radovi na izgradnji infrastrukture (Križnica) - 4% u 2023. godini

- izgradnja riječne marine u Osijeku (izrada projektne dokumentacije i radovi) - 2% u 2023. godini i 13,5% u

 2025. godini

- izgradnja pristaništa Ješkovo u općini Gola - 0,4% u 2023. godini, 0,3% u 2024. godini i 0,2% u 2025. godini

- izrada pristaništa Šoderica u općini Drnje (izrada glavnog projekta i radovi) - 0,8% u 2023. godini i 13,5% u

 2025. godini

* izgradnja riječnog tramvaja na rijeci Dravi (izrada projektne dokumentacije) - 4% u 2025. godini
* rekonstrukcija pristaništa Neptun u Osijeku - 7% u 2023. godini

Održavanje - Ova aktivnost provodi se svake godine i uključuje kontinuirano održavanje osnovnih uvjeta rada Lučke uprave Osijek koja je nadležna za poslove upravljanja javnom lukom i pristaništima na rijeci Dravi.

U narednom proračunskom razdoblju planira se provedba aktivnosti radi omogućavanja redovnog obavljanja javne službe lučke uprave Osijek sa svrhom nesmetanog obavljanja lučkih djelatnosti na lučkom području.

Planirana su sredstva za popravak obaloutvrde u luci Osijek, održavanje željezničkog kolosijeka, održavanje lučkog područja, održavanje putničkog pristaništa i održavanje sportskih pristaništa. Od ukupno planiranih sredstava na ovoj aktivnosti 13% se odnosi na 2023. godinu, 16% na 2024. godinu i 13,5% na 2025. godinu

Otkup zemljišta: Lučka uprava Osijek u razdoblju 2023.-2025. planira pripremne aktivnosti za otkup zemljišta na lučkom području u svrhu realizacije izgradnje lučke infrastrukture uz provođenje projekta sufinanciranih iz europskih strukturnih i investicijskih fondova. Od ukupno planiranih sredstava na ovoj aktivnosti 0,8% se odnosi na 2023. godinu, 0,6% na 2024. godinu i 0,3% na 2025. godinu

## Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Povećanje broja vezova | Izgradnjom vezova sa pripadajućom infrastrukturom unaprijedit će se operativni dio luke te povećati lučki kapaciteti | broj | 4 | Lučka uprava Osijek | 6 | 8 | 9 |

Ravnateljica

dr.sc. Iva Horvat, dipl.iur.